open-index/open-wikipedia-markdown huggingface dataset:
Mihkel Varblane

**Mihkel Varblane** (sündinud 12. detsembril 1999 Tallinnas) on eesti võrkpallur.

Alates 2018. aastast on ta valitud turniiridel esindanud Eesti võrkpallikoondist ning hooajast 2024/25 liitus ta Belgia meistriliiga klubiga Aalsti Lindemans.

## Sportlaskarjäär
### Noorteklassid
Noorteklassides esindas ta Selver Tallinna Spordikooli, kus ta põhiliseks treeneriks oli Rando Ringmets. Osaleti omavanuste Eesti meistri- ja karikavõistlustel, kus jõuti korduvalt medalile ning meistrivõistlused korra ka võideti.

Aastatel 2015–2018 kuulus Varblane Eesti noormeestekoondisse (sündinud 1999. aastal ja hiljem), kelle treeneriteks olid Urmas Tali ja Toomas Jasmin. Koondisega osaleti omavanuste EM-valikturniiridel, kuid finaalturniirile ei jõutud.

### Eesti võrkpallikoondis
2018. aastal liitus Varblane Eesti võrkpallikoondise B-koondisega. Euroopa liigas on ta esindanud Eestit kahel turniiril (2022 ja 2023). Euroopa meistrivõistluste finaalturniiril ta koondisse mahtunud ei ole.

### Klubivõrkpall
Varblase esimene hooaeg Eesti meistriliiga klubis oli 2016/17 Selver Tallinna ridades, kus ta mängis kokku kuus hooaega. Esimesel hooajal tuldi Eesti meistriks ning võideti Eesti karikavõistlustel teine koht. Mihkel täitis noormängijana meeskonnas Selver Tallinn Spordikooli kasvandikuna varumängija rolli. Teisel hooajal (2017/18) tegi esindusmeeskond läbi noorenduskuuri ning temast sai üks meeskonna põhimängijatest. Järgneval viiel hooajal suudeti võita Credit24 Meistriliiga, jõuda mitmel korral Eesti karikavõistlustel finaali (ja korra see ka võita) ning teenida Eesti meistrivõistlustel kolmas koht.

Hooajaks 2022/23 sõlmis Varblane esimese välislepingu Austria meistriliiga klubiga Hypo Tirol Innsbruck, kus ta mängis kaks hooaega. Ta on tulnud kahekordseks Austria meistriks (2023 ja 2024) ning korra võitnud Austria karika (2023) ja superkarika (2023). Hooajal 2023/24 osaleti klubiga ka CEV Meistrite liigas, kus otsustavast eelringist põhiturniirile ei jõutud ning CEV Cupis jäädi pidama 1/16 finaali. Varblane oli mõlemal hooajal meeskonna üks põhimängijatest (va lühemad vigastuspausid) ning täitis vajadusel mõnedes mängudes ka diagonaalründaja positsiooni.

## Saavutused
**[[Võrkpalli Balti liiga|Balti liiga]]**
*2020/21  Selver Tallinnaga

**Riikide meistrivõistlused**
*2016/17  Eesti meistrivõistlused Selver Tallinnaga
*2020/21  Eesti meistrivõistlused Selver Tallinnaga
*2022/23  Austria meistrivõistlused Hypo Tirol Innsbruckiga
*2023/24  Austria meistrivõistlused Hypo Tirol Innsbruckiga

**Riikide karikavõistlused**
*2016/17  Eesti karikavõistlused Selver Tallinnaga
*2020/21  Eesti karikavõistlused Selver Tallinnaga
*2021/22  Eesti karikavõistlused Selver Tallinnaga
*2022/23  Austria karikavõistlused Hypo Tirol Innsbruckiga
*2023/24  Austria superkarikas Hypo Tirol Innsbruckiga

**Individuaalsed auhinnad**
*2020/21 Balti liiga parim temporündaja

## Viited


## Välislingid
*Mihkel Varblane Mängija profiil Austria meeste võrkpalli meistriliiga kodulehel
*Mihkel Varblane Mängija profiil CEV kodulehel
*Mihkel Varblane Volleybox
Ruuge kukeseenik

**Ruuge kukeseenik** (*Hygrophoropsis rufa*) on puravikulaadsete seltsi kukeseenikuliste sugukonda kuuluv seen.

## Välislingid
*
Klass (filosoofia)

**Klass** on filosoofias ühise tunnuse või mingi klassifitseerimise reegli järgi kokku kuuluvate liikmete (elementide), näiteks objektide, nähtuste või mõistete kogum.

Kuigi mistahes objektide komplekti on võimalik määratleda ka ainult selle liikmete endi abil, on klassil lisaks ka liikmeid ühendav intensiivne mõõde. See tähendab, et kui mõistet "klass" kasutada nii, et see hõlmab kogumeid, mille puudub ühine predikaat või klassifitseerimise reegel, on võimalik näidata, et sellise objektide kogumi näol on tegu "sobimatu klassiga".

Mõnikord eristatakse klasse tüüpidest ja liikidest. Kuigi tegu ei ole olemise erinevate kategooriatega, sest kõiki neid käsitletakse abstraktsete objektidena, ei käsitleta klasse tavaliselt universaalidena, samas kui tüüpe käsitletakse. See, kas näiteks looduslikke liike tuleks pidada universaalideks, on vaieldav.

Erinevus on selles, kuidas me tüüpidest või liikidest räägime. Me ei ütle, et Sokrates on inimtüübi tunnus või loodusliku liigi näide. Me ütleme, et Sokrates on humanoidide klassi liige. Samuti me ei ütle, et Sokrates on humanoidide tüüpi või tüübi "liige". Me ei ütleks ka, et ta on klassi (või liigi) tüüpi. Ta on tüüpi (või liiki) eksemplar. Seega on siin keeleline erinevus: tüüpidel (või liikidel) on eksemplarid (ehk esinemisjuhtumid), kuid klassidel on liikmed.

Klassi mõiste on sarnane selle liikmete poolt määratletud hulga mõistega. Siin on klass ekstensiivne. Kuid aga hulk on defineeritud kavatsuslikult, st tegemist on selliste asjade hulgaga, mis kõik vastavad mõnele liikmeks olemise nõudele, võib sellist asjade komplekti vaadelda ka tüübi loomisena. Klass võib tekkida ka intentsionaalse hulga laiendina ning tüübil on alati vastav klass, isegi kui sellel klassil ei pruugi olla liikmeid, kuid klassil ei pruugi olla vastavat tüüpi.
Pragmateia

**Pragmateia** (saksa keeles *Pragmatie*) on üks Aristotelese kirjutiste tüüp. Pragmateiad on avaldamiseks mitte mõeldud, "esoteerilised" kirjutised (erinevalt "eksoteerilistest", avaldamiseks mõeldud kirjutistest).

Valdav osa säilinud tekstidest (Corpus Aristotelicum) koosneb pragmateiadest. 

Väljend tuleb sellest, et Aristoteles nimetas mingi kindla ainevaldkonna teaduslikku käsitlust *pragmateia*ks.

Valdavalt ei koosne pragmateiad stiililiselt viimistletud tekstist. Need sisaldavad ebatäielikke lauseid, arutluslünki ja kordusi. Sellise stiili põhjal nimetatakse neid ka loengukäsikirjadeks, kuid on vaidluse all, kas need olid Platoni Akadeemias või hiljem Lykeionis loengute aluseks ja kas neid seal õpiti. Peale stiili valmistab lugejale raskusi ka sisu, sest Aristoteles eeldab teiste autorite teooriate ja kirjutiste ulatuslikku tundmist, kusjuures ta sageli neid autoreid nimepidi ei nimeta. Viited eksoteerilistele kirjutistele näitavad, et Aristoteles eeldab ka nende tundmist. Kordused ja viimistletumad kohad lubavad järeldada, et Aristotelesel on vähemalt mõnel juhul olnud kavas avaldamine.    

Eckart Schütrumpf (1989) leiab, et pragmateiad, mida tema uuris, (sealhulgas "Poliitika") on stiili poolest võrreldavad 4. sajandi Atika proosa meistriteostega. Sellepärast ta ei pea neid kirjutisi loengualusteks, vaid väidab, et need on mõeldud lugemiseks asjatundlikule lugejaskonnale.

## Viited

## Kirjandus
* Eckart Schütrumpf. Form und Stil aristotelischer Pragmatien. – *Philologus*, 133, 1989, lk 177–191.
*Ralf Lengen. *Form und Funktion der aristotelischen Pragmatie*, Stuttgart 2002, ISBN 3515077987 (väitekiri 2000, Freiburgi ülikool).
*Sabine Föllinger. Aristoteles' Pragmatien als Literatur. – *Enthousiasmos: Essays in Ancient Philosophy, History, and Literature*, lk  67–80.
Anetani ringkond

**Anetan** on 1. järgu haldusüksus (ringkond) Naurul. See jääb Anetani valimisringkonda.

Anetan asub saare põhjaosas ja hõlmab 1,0 km² suuruse ala. Anetanis elab umbes 770 inimest.

## Vaatamisväärsused
Ringkonnas asub presidendi ametlik residents ja saare ilmajaam.
Anibare ringkond

**Anibare** on 1. järgu haldusüksus (ringkond) Naurul, kuulub Anabari valimisringkonda. See on pindalalt suurim ja rahvaarvult väikseim Nauru ringkond.

Ringkond asub saare idaosas ja selle pindala on 3,1 km². 2019. aastal oli elanike arv 317.
Baiti ringkond

**Baiti ringkond** (varem ka *Beidi*) on 1. järgu haldusüksus (ringkond) Naurul. See kuulub Ubenide valimisringkonda.

Ringkond asub saare loodeosas. Selle pindala on 1,2 km².

## Endised külad
* Adrurior
* Aeonun
* Anakawida
* Anut
* Ataneu
* Atirabu
* Baiti
* Deradae
* Ibedwe
* Imangengen
* Imaraga
* Mangadab
* Mereren
* Umaruru
* Yatabang
Denigomodu ringkond

**Denigomodu ringkond** on 1. järgu haldusüksus (ringkond) Nauru lääneosas. See on Nauru rahvarohkeim ringkond.

Ringkonnas asub elamukompleks The Location, mis on rahvaarvult Nauru suurim asula. 1999. aastal elas 25,7% Nauru elanikest Denigomodus.

Denigomodu ringkonna pindala on 0,9 km² ja seal elab 1861 inimest.

See on osa Ubenide valimisringkonnast.
Ewa ringkond

**Ewa ringkond** on 1. järgu haldusüksus (ringkond) Naurul. See asub saare põhjaosas.

Ringkonna pindala on 1,2 km² ja seal elab umbes 500 inimest. Ewa ringkond kuulub Anetani valimisringkonda.

Ewa ringkonnas asub Nauru põhjapoolseim punkt.
Ijuwi ringkond

**Ijuw ringkond** on 1. järgu haldusüksus (ringkond) Naurul. See asub saare kirdeosas. Ringkonna pindala on 1,1 km² ja seal elab 212 inimest, mis teeb Ijuwist riigi kõige väiksema rahvaarvuga ringkonna.

Ijuw piirneb põhjas Anabari ringkonnaga ja lõunas Anibare ringkonnaga. See on osa Anabari valimisringkonnast. Ijuwi neem on Anibare lahe põhjapoolseim punkt ja Nauru idapoolseim punkt. Ringkonnas asuvad kaks endist küla, Ijuw ja Ganokoro.
Menengi ringkond

**Meneng ringkond** (ka *Menen*) on 1. järgu haldusüksus (ringkond) Naurul. See kuulub Menengi valimisringkonda.

Ringkond asub saare kaguosas. Selle pindala on 3,1 km² ja seal elab 1729 inimest. Menengi ringkonnas on 18 küla.
Boe ringkond

**Boe ringkond** on 1. järgu haldusüksus (ringkond) Naurul. See on ainus ringkond Boe valimisringkonnas.

Boe asub saare edelaosas. See piirneb Aiwo, Yareni ja Buada ringkonnaga.

Ringkonna pindala on 0,5 km² ja seal elab 987 inimest. See on Nauru väikseim ja kõige tihedamini asustatud ringkond. Kõrgus merepinnast on umbes 5 meetrit.
Niboki ringkond

**Niboki ringkond** on 1. järgu haldusüksus (ringkond) Naurul. See asub saare lääneosas ja selle pindala on 1,6 ruutkilomeetrit. Nibok on osa Ubenide valimisringkonnast. 2019. aasta seisuga elas seal 571 inimest.
Buada ringkond

**Buadav ringkond** on 1. järgu haldusüksus (ringkond) Naurul. See on ainus ringkond Buada valimisringkonnas. Selle rahvaarv on 962.

Buada on ainus merepiirita ringkond Naurul. See asub saare edelaosas. Selle pindala on 2,6 km², mis teeb sellest ühe suurima ringkonna Naurul.

Ringkonnas asub Buada laguun, mis on Nauru suurim siseveekogu.
Uaboe ringkond

**Uaboe ringkond** (ka *Waboe*) on 1. järgu haldusüksus (ringkond) Naurul. See asub saare loodeosas.

Ringkonna pindala on 0,8 km² ja elanike arv on 448. Uaboe ringkond on väiksuselt teine ringkond Naurul. Peale Boe ringkonna on ta ainus ringkond, mille pindala on väiksem kui 1,0 km².
Fenari İsa mošee

**Fenari İsa mošee** (täisnimi türgi keeles on *Molla Fenari İsa Camii*) on mošee İstanbulis, kunagine Bütsantsi Konstantinoopoli **Libose klooster** (kreeka keeles Μονὴ τοῦ Λιβός).

Hoone on kokku ehitatud kloostri kahest õigeusu kirikust.

Kompleks asub Istanbuli Fatihi linnaosas.

## Viited
Nestelbach bei Graz

**Nestelbach bei Graz** on vald (*Gemeinde*) Austrias Steiermargi liidumaal Graz-Umgebungi ringkonnas.

## Viited
Konstantinoopoli Nea Ekklesia

**Nea Ekklēsia** (keskaja kreeka keeles Νέα Ἐκκλησία 'Uus kirik') oli kirik, mille Bütsantsi keiser Basileios I Makedoonia dünastiast lasi Konstantinoopolis ehitada aastail 876–880. See oli esimene suur kirik, mis püstitati pealinna pärast 6. sajandil ehitatud Hagia Sophiat ja sellest loetakse Bütsantsi arhitektuuri keskmise perioodi algust. Kirikut kasutati Palaiologoste valitsusajani. Osmanite riigi ajal kasutati kirikut püssirohulaona, 1490. aastal hävis see välgulöögi tagajärjel. Kirikust pole tänaseks säilinud midagi ja teave selle kohta pärineb ajaloolistest dokumentidest ning kujutistest.

## Arhitektuur
Kiriku täpsest arhitektuurilisest ilmest on vähe teada. Kirikul oli viis kuplit, millest keskne suurem nelitiskuppel tähistas Kristust, ülejäänud neli muid pühasid. Kuplite täpset paigutust ei teata, kuid enamik teadlasi on  seisukohal, et ehitis sarnanes toonaste ristkuppelkirikutega, nagu Myrelaion ja Lipsi kloostrikirik. Põhiplaan arvatakse olevat enamiku järgnevalt ehitatud ristkuppelkirikute eeskujuks ja see ruumikavatis jõudis 10. sajandil ka Kiievi-Vene arhitektuuri.

Kiriku läänesissepääsu ees oli aatrium, milles seisis kaks marmorist ja porfüürist purskkaevu. Piki põhja- ja lõunafassaadi kulgesid sammastikud mänguväljakuni (Tzykanistērion), lõunaküljel olid varakamber ja käärkamber. Kirikust idas laius aed (Mesokēpion).

Nea Ekklesia ehitus oli Basileiose ehitusprogrammi tippettevõtmine ja keiser tegi rikkalikult annetusi, et kirik vääriliselt sisustada. Basileiose lapselaps Konstantinos VII kirjeldas teoses "De cerimoniis" kirikut kui pruuti, kes on ehitud kulla ja pärlitega, nimetades ära seinu kaunistava värvilise marmori, mosaiigid ja siidtekstiilid. Katuse viis kuplit särasid kuldselt ja kiriku välimus oli kaunistatud kuldselt särava messingiga, altariruum oli ehitud kulla, hõbeda, vääriskivide ja pärlitega. *[[Templon]]* oli sammastega, mis kandsid arhitraavi; sambad, amboni astmed ja altarilaud olid samuti kaunistatud hõbeda ja vääriskividega. Värvilisest marmorist *[[opus sectile]]* tehnikas laotud põrandaid katsid siidvaibad Siidonist, kirjusid põrandaplaate eraldasid mosaiigiribad stseenide ja ornamentidega.

## Viited

## Välislingid
* A. Macer-Wright. The Nea Ekklesia of Constantinople. -Project: The Nea Ekklesia of Constantinople. 2018
* Nea Ekklesia. - Byzantium 1200
* Central dome of the Nea Ekklesia. (Paul Atkins Underwoodi (1902–1968) rekonstruktsioon) - DUMBARTON OAKS. Research Library and Collection
* Video: võimalik rekonstruktsioon
Egon Ilisson

**Egon Ilisson** (sündinud 12. veebruaril 1984 Tallinn) on Eesti ajakirjanik ja kirjanik. 

Ta on lõpetanud Liivalaia Gümnaasiumi  ja Tartu Ülikooli sotsiaalteaduskonna ajakirjanduse ja suhtekorralduse erialal 

Ta on töötanud Postimehe spordireporterina ning Eesti Üliõpilaslehe, Helme Kihelkonnalehe ja Tõrva Teataja peatoimetajana. Ta on kommenteerinud Korvpalli Meistriliiga ja Eesti-Läti ühisliiga mänge televisioonis.   

Ilisson on löönud kaasa Valga maakonna spordi- ja kultuurielus ning olnud Eesti Kultuurkapitali Valgamaa ekspertgrupi   liige neljas koosseisus ning aastatel 2019–2021 ka eksperdigrupi esimees. 

Ta on korraldanud koos Laine Tangsooga mälumänguvõistlusi Tõrvas ning võistelnud ka ise mälumängus. 2002. aastal oli ta Eesti mälumängumeistrivõistlustel parim noormängija ning võitnud mitu korda Kloostriturniiri    

## Kirjanduslooming
Ta on kirjutanud kaks romaani ja lühijutustusi. Tema esikromaan „Isased” on kirjastuse Tänapäev 2008. aasta romaanivõistlusel äramärgitud töö.   Teine romaan, "Kas sa nutad, kui ma suren?", ilmus 2011. aastal. 
Ajakirjas Värske Rõhk on ilmunud tema ulmemuinasjutt "Atentaat Kim Jong Ilile", mis valiti 2012. aastal Eesti Ulmeühingu poolt ulmevaldkonna lühijuttude esikümnesse.  

## Sportlasena

Egon Ilisson on mänginud võrkpalli ning rannavollet. Ta on tulnud aastal 2025 ka seeniorite (40+ vanuseklass) Eesti meistriks võrkpallis Tiigimeistrid/Tõrva Pall rivistuses. 

## Tunnustus
* 2020 – Tõrva valla noortevolikogu auhinna laureaat 
* 2024 – Tõrva valla hõbemärk 

## Viited
Puri (perekonnanimi)

**Puri** on perekonnanimi.
## Nime kandjaid
* Eino Puri (sündinud 1988), eesti jalgpallur
* Kadri Puri (sündinud 1988), eesti võrkpallur
* Raul Puri (1962–2017), eesti jalgpallitegelane ja spordipedagoog
* Sander Puri (sündinud 1988), eesti jalgpallur

## Vaata ka
* Purri

## Viited
Tarkus

**Tarkus** on võime mõtiskleda ja tegutseda, kasutades teadmisi, kogemusi, mõistmist, tervet mõistust ja taipamist. Tarkust seostatakse selliste omadustega nagu erapooletu otsustusvõime ja kaastunne ning voorustega nagu heatahtlikkus.

## Viited
Mustserv-napsik

**Mustserv-napsik** (*Pluteus atromarginatus*) on šampinjonilaadsete seltsi napsikuliste sugukonda kuuluv seen.

## Välislingid
*
4. kaardiväe tankidiviis

**4. tankidiviis** (vene keeles *4-я гвардейская танковая ордена Ленина Краснознаменная Кантемировская дивизия имени Ю. Андропова*) 1. kaardiväe tankiarmee osa.

Tuntud ka kui Kantemorovi tankidiviis. Nõukogude ajal oli see 'õukonnadiviis', mis osales paraadidel Moskvas. 

## Koosseis
*  12. tankipolk
*  13. tankipolk
*  423. motolaskurpolk
Kõla

**Kõla** (saksa keeles *Klang*) on muusikas kompleksne helisündmus, mille moodustavad koostoimes helitekitajate, näiteks muusikainstrumentide helid ja mürad, aga ka ruumikaja ning kuulajani jõudvad soovimatud helid ja mürad. 

Muusikas ja helikunstis võib kõla hõlmata nii harmoonilisi helisid kui ka kõikvõimalike mitteharmooniliste helide segusid ja mürasid. Kultuuriteadliku lähenemise puhul uuritakse heli lähtuvalt selle ajaloolisest ja kultuurilisest iseloomust ning praktikate ja tehnoloogiate arengust. Kuulaja tajub heli tervikliku helisündmusena, millel võib olla spetsiifiline põhitooniga määratud helikõrgus ning tämber, mille määrab muuhulgas osahelide amplituudide suhe. 

Uuringud on näidanud, et helid on palju keerulisemad, kui muusikas traditsiooniliselt arvatud. Vaid "heli" laiem muusikaline käsitus võtab teadmiseks muusikainstrumentide mängimisega kaasnevad ebaharmoonilised helikomponendid, näiteks õhu liikumise müra flöödi puhumisel. Lisaks sõltuvad heli akustilised omadused musitseerimisel konkreetsest instrumendist, muusiku võimetest ja ettevalmistusest ja lõpuks ka ruumiakustikast. Kõik need tegurid on üksikult või tervikuna koondatud ebamäärase mõiste “kõla” alla. Sellisel moel läheneb kõla mõiste ka tämbri või kõlakarakteristikute mõistele.

Kõla ei tohiks samastada ainult kitsalt heli endaga. Traditsiooniliselt analüüsitavad muusikalised objektid nagu rütm, harmoonia või meloodia üksi ei moodusta kõla. Pigem mõjutavad kõla mängija individuaalne intonatsioon, ajastus, fraseerimine, inimhäälte ja instrumentide kõla ja nende segunemine. Isegi pilli margi, kitarrikeelte tüübi, mikrofonide ja võimendite valik või instrumentatsioon, mängutehnika või mängustiil määravad ka kõla. 

Kõla kui helisündmuse mõiste kasutamine ei piirdu ainult muusikavaldkonnaga. Tööstuslikus kontekstis tegelevad akustilised disainerid tarbekaupade (nagu näiteks autouste või tolmuimejate) kõlaga. Turunduses on avastatud ka nö "brändiheli", mida kasutatakse märksõna all "helibränding". Heliuuringud käsitlevad helisid eelkõige kultuurilisest, ajaloolisest ja etnoloogilisest vaatenurgast ning küsivad näiteks linnade kõla muutumise kohta.

Kuna muusikaprodutsentide väljatöötatud helipiltidel olid teatud tunnused, mida rakendati teatud aja jooksul sarnaselt paljudel salvestistel, said need professionaalses muusikamaailmas erilised nimed. Näiteks on tuntumateks helipiltideks Phil Spectori välja töötatud Wall of Sound, Nashville Sound, Motown Sound või Philadelphia Sound.
Peggau

**Peggau** on vald *(Marktgemeinde)* Austrias Steiermargi liidumaal Graz-Umgebungi ringkonnas. See on Grazi tööstuslik eeslinn.

## Viited
Deta

**Deta** (ungari keeles *Detta*, saksa keeles *Detta*, serbia keeles *Дета*/*Deta*) on linn Rumeenias Timiși maakonnas. Linn asub ajaloolises Banaadi piirkonnas, Serbia piirist ligi 9 km kaugusel, maakonnakeskusest Timișoarast umbes 38 km lõunas.

Linna haldusalasse kuulub üks küla: Opatița (*Magyarapáca*, *Ungarisch-Opatitz*).

2011. aasta rahvaloenduse andmetel oli Deta elanikest rumeenlasi 67,84%, ungarlasi 13,88%, sakslasi 4,02%, serblasi 3,96%, mustlasi 2,3%, bulgaarlasi 1,93% ja teistest rahvustest inimesi 0,68%. Rahvus oli teadmata 5,36%-l elanikest. 

Detat on esmamainitud 1360. aastal. Alates 1720. aastast hakkas piirkonda saabuma saksa koloniste. Alevi staatus anti Detale 1810. aastal. Linnaõigused sai Deta 17. veebruaril 1968.

## Viited
Premstätten

**Premstätten** on vald (*Marktgemeinde*) Austrias Steiermargi liidumaal Graz-Umgebungi ringkonnas.

Omavalitsusüksus moodustati Steiermargi vallareformiga, liites Unterpremstätteni ja Zettlingi vallad. Konstitutsioonikohtule esitati Zettlingi vallast üks avaldus ühinemise vastu, kuid see ei läinud läbi. Reform jõustus 1. jaanuaril 2015 ja vald kandis algselt nime "Unterpremstätten-Zettling". Vallavolikogu otsusega kehtestati 1. jaanuarist 2016 valla uueks nimeks "Premstätten".
Palklõke

**Palklõke** või ka **matkalõke** on üks valvelõkke tüppe. See valmistatakse üksteise vertikaalselt üksteise peale asetatud palkidest või ka kõrvuti asetatud palkidest, kasutades kuivanud, jämedaid palke või puunotte, palkide vahel lõhesse pannakse süütematerjal. Palklõke valmistatakse kas kahest palgist, mis on tugedega toestatud või lõhestatud palgist või ka kolmest palgist, nii et kaks palki on all ja üks on peal. Palklõke põleb kaua ja ühtlaselt ning aitab pideva valveta sooja ning valgust hoida.

## Vaata ka
* Lõke
* Metsatulekahju

## Viited
Karl von Breyer

**Karl Magnus von Breyer ** (vene keeles *Карл Евстафьевич фон Брейер*) (9. august 1746 Kuigatsi – 28. aprill 1813 Tallinn) oli baltisaksa mereväeohvitser ja viitseadmiral Venemaa keisririigi teenistuses.

Ta sündis Kuigatsis postikomissari pojana. Õppis alates aastast 1763 mereväekadetikorpuses. 1769. aastal ülendati mitšmaniks. Vene-Türgi sõja (1768–1774) osales Çeşme lahingus. Ta oli mitme sõjalaeva komandör. 1788. aastal sai temast 74 kahuriga lahingulaeva "Püha Helena" komandör. Ta oli osales 1788−1790 sõjas Rootsiga. 13. mail 1790 oli tema laev Tallinna merelahingu ajal Vene laevastiku esimeses rivis. 

Ta sai 1802. aastal viitseadmirali auastme. Aastatel 1802–1804 oli ta Tallinna sadama peakomandör.

## Auastmed

## Autasud
* Püha Georgi ordeni IV klass (1785)
* Püha Georgi mõõk (1790)
* Püha Anna ordeni III klass (1797)
* Püha Anna ordeni I klass (1800)

## Perekond
Karl Magnus von Breyer ei olnud abielus.

Tema isa oli Kuigatsi postijaama postikomissar Gustav Johann Breyer.
Tema vend oli Kuigatsi postijaama postikomissar Gottlieb Emanuel Breyer.
Tema venna tütar oli abielus Eesti vaimuliku Gustav Emmanuel Stockenbergiga.
Tema ema õde oli abielus Eesti vaimuliku Daniel Christoph Sczibalskiga.

## Kirjandus
* Gesänge bey der Beerdigung Seiner Excellenz des Herrn Vice-Admirals und Ritters Karl Magnus von Breyer. Reval, gedruckt bey J. G. Minuth. Andmed ESTERis
Cabinda provints

**Cabinda** (endise nimega **Portugali Kongo**) on Angola eksklaav ja provints, mille staatuse on vaidlustanud mitmed territooriumil asuvad poliitilised organisatsioonid. Cabinda nime kannab ka provintsi pealinn, mida tuntakse kohalikes keeltes *nimedega Tchiowa*, *Tsiowa* või *Kiowa*. Provints on jagatud neljaks omavalitsuseks – Belize, Buco-Zau, Cabinda ja Cacongo.

Kaasaegne Cabinda on Ngoyo, Loango ja Kakongo kuningriikide ühinemise tulemus. Provintsi pindala on 7290 km² ja rahvaarv 824 143.

Cabindat eraldab ülejäänud Angolast Kongo DV-le kuuluv kitsas maariba, mis piirneb provintsiga lõunas ja idas. Cabinda piirneb põhjas Kongo Vabariigiga ja läänes Atlandi ookeaniga. Ranniku vastas on ühed maailma suurimad avamerel olevad naftamaardlad.

## Viited
Yunomi

***Yunomi*** (jaapani keeles 湯のみ) on Jaapani teetassi kõrge vorm, mis on tavaliselt valmistatud keraamilisest materjalist ja millel puudub kõrv.

## Kirjeldus
Võrreldes ametlikumate teejoomise tassidega on *yunomi* kõrgem, kitsam ja mahukam. *Yunomi* toetub jalale, mis on tassist endast natuke kitsam ja massiivsem. Kitsa ja suhteliselt massiivse jala mõte on selles, et kõrva puudumisel vaid peopesale toetuv tass ei oleks käele liiga kuum. Erinevalt ametlikumast *chawan*'i teetassist, mida kasutatakse Jaapani teetseremoonia ajal, on *yunomi* mõeldud igapäevaseks (või mitteametlikuks) teejoomiseks.

## Variatsioonid
On olemas ka spetsiaalsed *yunomi*-paarid, mida nimetatakse *meoto yunomi* (*meoto* tähendab abielupaari). *Meoto yunomi* koosneb tavaliselt kahest ühesuguse mustriga (mõnikord eri värvi), kuid veidi erineva suuruse ja sageli veidi erineva kujuga tassist (suurem tass on mehe ja väiksem on naise tass). Sellised paarikaupa müüdavad tassid on populaarne pulmakink Jaapanis.

## Stiil
Paljud kaasaegsed keraamikud, nii idas kui ka läänes, valmistavad *yunomi* stiilis tasse. Paljud kollektsioneerivad neid.https://philosophersguild.com/products/its-hard-to-get-a-handle-on-philosophy

## Viited
ATF Dingo

**ATF Dingo** (saksa keeles *Allschutz-Transport-Fahrzeug (ATF) Dingo*) on Saksamaal valmistatud soomusautode sari.
V-kujulise ja miinikindla (*Mine Resistant Ambush Protected*) kerega auto on ehitatud Mercedes-Benz Unimogi (Unimog 437.4 ehk U5000) alusvankrile ja viimasel on mootoriks MB OM 904 LA III/1.
Kaitseks on MEXAS (*Modular Expandable Armor System*), mille tootjaks on Rheinmetall Protection Systems GmbH.

## Ajalugu
2022. aasta novembri seisuga oli Ukraina dessantvägede kasutuses. 

## Kasutajad
*  Bundeswehr
* 

## Galerii

ATF Dingo - rear view.jpg|Tagantvaade
ATF Dingo 2 mit BÜR.jpg|ATF Dingo 2 EADSi maismaaradariga (BÜR) 


## Vaata ka
*LAPV Enok

## Viited
Elizabeth Thompson

**Elizabeth Southerden Thompson** (pärast abiellumist 1887. aastal ka kui **Leedi Butler**; 3. november 1846 – 2. oktoober 1933) oli Briti maalikunstnik, kes keskendus oma loomingus Briti sõjaajaloost inspireeritud ja tuntud stseenide kujutamisele.

Tema kuulsaimate teoste hulka kuuluvad Krimmi sõjas osalenud Briti sõdureid kujutav "Calling the Roll After An Engagement, Crimea" (1874), Seitsmenda koalitsiooni sõja käigus toimunud Quatre Brasi lahingut kujutav "The 28th Regiment at Quatre Bras" (1875), Briti-Suulu sõjas asetleidnud Rorke's Drifti lahingut kujutav The Defence of Rorke's Drift" (1880) ja Waterloo lahingu käigus toimunud kuningliku "Šoti Hallide" (*Scots Greys*) tragunirügemendi pealetungi kujutav "Scotland Forever!" (1881).

1887. aasta 11. juunil abiellus ta Briti armee ohvitseri William Francis Butleriga. Paaril oli kuus last. Kui tema abikaasa 1905. aastal erru läks, kolisid nad Iirimaale ja elasid maamõisas Bansha küla lähistel Tipperary krahvkonnas. Ta abikaasa suri 1910. aastal ning Elizabeth elas 1922. aastani edasi Bansha maamõisas, misjärel kolis oma noorima tütre Eileeni (tiitliga vikontess Gormaston) mõisasse Meathi krahvkonnas ja suri seal 1933. aasta oktoobris.

## Teoste näiteid

File:Roll-call.JPG|"Calling the Roll After An Engagement, Crimea" (1874 – Buckinghami palee)
File:Butler Lady Quatre Bras 1815.jpg|"The 28th Regiment at Quatre Bras" (1875 – Victoria Rahvusgalerii, Melbourne)
File:Lady_butler_defense_rorkes_drift.jpg|"The Defence of Rorke's Drift" (1880 – Windsori loss)
Pilt:Scotland Forever!.jpg|"Scotland Forever!" (1881 - Leedsi Kunstigalerii)


## Välislingid
*
Raaba-Grambach

**Raaba-Grambach** on 2015. aastast turulinn *(Marktgemeinde)* Austrias Steiermargi liidumaal Graz-Umgebungi ringkonnas. See loodi Steiermargi vallareformi osana 2014. aasta lõpus, kui liideti Raaba ja Grambachi linnad. Konstitutsioonikohtule esitati mõlema kogukonna ühine ühinemisvastane kaebus, mis ei läinud läbi.

Linn asub Grazi kaguservas Ida-Steiermargi mägismaal ja on osa Grazi nõost.

## Ajalugu

1265. aastal on Grambachi esmamainitud Grazer Marschallamti registrites.

1848. aastani kuulus linn arvukatele maaomanikele, nagu Herrschaft Liebenau, Messendorf-Hintenfeld, Münzgraben, Mühlegg, Schwarzenegg, Vasoldsberg, Kreuzerische Gülti Kommende Leech, Grazi dominiiklased, Gut Kellerhof ja Pfarrgült Hausmannstätten ning Fernitz.

Raaba ja Grambachi kogukonnad tekkisid 1850. aastal autonoomsetena. Pärast Austria annekteerimist 1938. aastal läksid vallad Steiermargi *Reichsgaule*. Aastatel 1945–1955 kuulusid nad Briti okupatsioonitsooni Austrias.

2000. aastal sai Raabast turuvald.

## Tööstus ja taristu
### Liiklus

Tänu Grazi lähedusele on Raaba väga mugav asukoht. Süd Autobahn ('lõunakiirtee') A2 kulgeb otse läbi piirkonna ja sinna pääseb kõigist linnaosadest Puchwerki liiklussõlmest kiirtee Graz-Osti mahasõidul. Kirchbacher Straßeni B73 jõuab u. 2 km pärast Hausmannstättenis.

Raabas on Steirische Ostbahni ('Steiermargi idaraudtee') jaam, mis pakub igatunnist piirkondlikku rongiühendust Grazi ja Gleisdorfiga. Hauptbahnhofi peajaam Grazis on umbes 8 km kaugusel. Raaba on ühendatud Graz AG Verkehrsbetriebe bussiliiniga.

Kaugus Grazi lennujaamast on 7–10 km.

### Äriettevõtted

* Rechenzentrum ja muud Raiffeisen-Landesbank Steiermarki osad
* Raiffeisenverband Steiermark
* Alpenländische Veredelungsindustrie (AVI)
* Entwicklungs- und Verwertungs GmbH (EVG)
* Hutter & Schrantz (H+S)
* Andritz AG

## Kultuur ja vaatamisväärsused


Raaba-Marienkapelle 6557.jpg|Maarja kabel Raabas
Grambach-Ortskapelle 7204.jpg|Kabel Grambachis
Raaba 6664.jpg|Kabel Zum gegeißelten Heiland Raabas


* Spielerhofi loss Grambachis
* Böhmervilla Raabas, ehitati 1870. aastal juugendstiilis kui *Gut Neuhof* ja ehitati 1910. aastal ümber
* Maarja kabel Raabas
* Kabel Grambachis
* Kabel Zum gegeißelten Heiland Raabas

### Pargid

*Lebenspark 2000* Raabas loodi Böömi parkide ja *Fleckgründe* aia ühendamisega ning selle pindala on umbes 11 000 m².

## Viited
Gratwein

**Gratwein** oli vald Austrias Steiermargi liidumaal, mis ühendati 2015. aastal Gratwein-Straßengeli valda.
Judendorf-Straßengel

**Judendorf-Straßengel** oli vald Austrias Steiermargi liidumaal. 2015. aasta vallareformiga liideti see Gratwein-Straßengeli vallaga.

Linn asub mõni kilomeeter Grazist põhjas Muri jõe paremkaldal.

Linna on esmamainitud 860. aastal kui *Strazinolum*.

14. sajandi gooti stiilis Maria Straßengeli pühamu ehitati aastatel 1346–1355, seal on oluline kõrgaltar.
Vitruviuse laine

**Vitruviuse laine** ehk **spiraalmeander** on Vana-Kreeka ornament, millel kordub spiraalselt keerduva laineharjaga laine taoline element. Nimetus "Vitruviuse laine" on tulnud Rooma arhitekti Marcus Vitruvius Pollio nimest, kes kirjutas esimese teadaoleva raamatu arhitektuurist ja kirjeldas klassikalisi ordereid.

See on üks meandri variante, antiikkunstis leidub seda vaasimaalis, hiljem rooma mosaiikidel ja komposiitorderi friisidel; uusajal Beaux-arts stiilis, järel- ja uusklassitsismis, neostiilides nagu uusrenessanss ja Teise keisririigi stiil.

## Viited

## Välislingid
* Vitruvian scroll. - Buffalo as an Architectural Museum. Illustrated Architecture Dictionary
Eisbach (Steiermark)

**Eisbach** oli vald Austrias Steiermargi liidumaal. 2015. aasta vallareformiga on see Gratwein-Straßengeli valla osa.
Unterpremstätten

**Unterpremstätten** oli vald Austrias Steiermargi liidumaal Graz-Umgebungi ringkonnas. 2015. aastal toimunud vallareformiga sai sellest Premstätteni valla osa.

Endisele Unterpremstätteni alale jääb elektroonikaettevõtte Ams-Osrami peakorteri asukoht.
Sankt Marein bei Graz

**Sankt Marein bei Graz** on vald (*Gemeinde*) Austrias Steiermargi liidumaal Graz-Umgebungi ringkonnas.

## Viited
Zettling

**Zettling** ([t͡sɛtlɪŋ]) oli vald Austrias Steiermargi liidumaal. 2015. aastal toimunud vallareformiga sai sellest Premstätteni valla osa.
Edmund I

**Edmund I** (ka *Eadmund*; 920 või 921 – 26. mai 946) oli Inglaste kuningas 27. oktoobrist 939 kuni oma surmani. 

Ta oli kuningas Edward Vanema ja tema kolmanda naise Kenti Edgiva vanim poeg, kuningas Alfred Suure lapselaps. Kui isa Edward 924. aastal suri, asus esmalt troonile Edmundi poolvend Æthelstan, kes aga suri lastetult 939. aastal. Poolvenna surma järel krooniti Edmund 939. aasta oktoobris uueks kuningaks.

Poolvend Æthelstan peetakse esimeseks kogu Inglismaa kuningaks (kaasaegne tiitel *[[Inglaste kuningas]]*), sest ta tungis üle Humberi jõe ja vallutas 927. aastal viikingite valitsetud Jórvíku kuningriigi (tänapäeva Yorkshire). Athelstani surma järel haaras Jórvíkus taas võimu Skandinaavia päritolu Dublini kuningas Olaf Guthfrithson, kes laiendas oma mõjuvõimu Mercia kirdeosas asunud kindlustatud linnadeni, mis on tuntud kui Viis Borough'd. Et Edmundil ei õnnestunud alul alasid tagasi võtta, oli piirkonna kaotus esimeseks suureks tagasilöögiks Wessexi dünastia võimule alates Alfred Suurest. Olukord muutus pärast Olafi surma 941. aastal: 942. aastal võttis Edmund tagasi Viis Borough'd ja taastas 944. aastal võimu kogu Inglismaa üle, tõugates võimult Jórvíkus valitsenud skandinaavlased. 

Ta kindlustas Æthelstani saavutatud ülemvõimu teiste Briti võimukandjate üle, rüüstades näiteks 945. aastal skandinaavlaste leeris olnud Strathclyde'i kuningriiki. Samuti jätkas ta sõbralikke suhteid Mandri-Euroopa valitsejatega, kellest mitmed olid abielus tema poolõdedega. Edmundi valitsusajal algas ka 10. sajandi üheks olulisemaks ususündmuseks peetav inglise beneditklasete kloostrireform. Ta nimetas Glastonburi kloostri abtiks Dunstani, kellest sai koos Winchsteri Æthelwoldiga reformiliikumise juht.

Edmundil oli oma esimese naise Shaftesbury Elgivaga kaks poega Eadwig (ka Edwy) ja Edgar. Oma teise abikaasa Damerhami Æthelflædiga ta lapsi ei saanud. Edmund suri 946. aasta mais Gloucestershire'i krahvkonnas Pucklechurchis lindpriiga tekkinud kähmluse tagajärjel. Et tema pojad olid isa surma ajal liiga noored noored, asus troonile Edmundi noorem vend Eadred, kes valitses kuni oma surmani 955. aastal, mil trooni päris Edmundi poeg Eadwig. Viimase surma järel sai kuningaks Edmundi noorem poeg Edgar, tuntud kui Edgar Rahumeelne.

## Välislingid
* 
* Edmund I Briti monarhia ametlikul kodulehel (inglise keeles)
Tamás Deutsch

**Tamás Deutsch** (sündinud 27. juulil 1966 Budapestis) on Ungari poliitik, ta on erakonna Fidesz liige. Ta oli aastatel 1999–2002 Ungari spordi- ja noorsootöö minister. Ta on aastast 2009 Euroopa Parlamendi liige.

Ta õppis Loránd Eötvösi ülikooli õigusteaduskonnas.

1988. aastal osales ta Fideszi asutamises, mis tegutses siis liberaalse noorteorganisatsioonina.

Ta valiti parlamenti nii 1990, 1994, 1998, 2002 kui ka 2006.
Grimaldid

**Grimaldid** on praegune Monaco valitsejadünastia. Dünastia sai alguses 1160. aastal Genovas Grimaldo Canellast, kes tuli Monacos võimule 1297. aastal, kui François Grimaldi linna vallutas. Kõik Monaco vürstid on olnud Grimaldid. *[[Ancien régime]]*'i ajal resideeris perekond Prantsusmaa õukonnas, kus nad aastatel 1642–1715 kasutasid Valentinois' hertsogi tiitlit.

Praegune dünastia pea on vürst Albert II, kelle vanemad olid vürst Rainier III ja vürstinna Grace (neiupõlvenimega Grace Kelly).

## Vaata ka
* Monaco trooni pärimine
* Monaco vürsipalee
* Monaco monarhia
* Natoli

## Kirjandus
* Edwards, Anne. *The Grimaldis of Monaco*. William Morrow, 1992.
* Maclaga, Michael and Louda, Jiri. *LINES OF SUCCESSION*; Heraldry of the Royal Families of Europe. MacDonald & Co., 1981; Little, Brown & Co., 1999; Time Warner Books, UK, 2002 
* Maurizio Ulino, *L'Età Barocca dei Grimaldi di Monaco nel loro Marchesato di Campagna*, Giannini editore, Napoli 2008. 

## Välislingid
* Grimaldi family tree
* Grimaldi Family of Sicily
*
Itaalia vahemere pühvel

**Itaalia Vahemere pühvel** on Itaaliast pärit vesipühvlitõug. Tõug kuulub jõe-vesipühvlite alaklassi hulka ning sarnaneb Ungari, Rumeenia ja Balkani poolsaare maade vesipühvlitele. See on Itaalia ainus pärismaine pühvlitõug. Itaalia pühvli tõug sai ametliku tunnistuse aastal 2000.

## Kirjandus
* Antonio Borghese (2005). ''Buffalo Production and Research''. REU Technical Series 67. Rome: Food and Agriculture Organization of the United Nations.
Lehisetatik

**Lehisetatik** (ka hall puravik, hall tatik, pihkane puravik, *Suillus viscidus*) on tatikuliste sugukonda tatiku perekonda kuuluv seeneliik.

Kasvab ainult lehiste all.

Söödav värskelt.

## Välislingid
*
Stella McCartney

**Stella Nina McCartney** CBE (sündinud 13. septembril 1971 Londonis) on Briti moelooja. Ta on briti muusiku Paul McCartney ning Ameerika Ühendriikide fotograafi ja loomaõigusaktivisti Linda McCartney tütar. Vanemate eeskujul on ka Stella McCartney häälekas loomaõiguste ja keskkonnahoiu toetaja. Ta on eriti tuntud selle poolest, et kasutab oma töödes vegetaarseid ja loomavabu alternatiive.

## Vaata ka
* Loomaõiguste kaitsjate loend

## Viited

## Kirjandus
*McCartney, Linda (with Paul, Mary, and Stella McCartney). *Linda McCartney's Family Kitchen: Over 90 Plant-Based Recipes to Save the Planet and Nourish the Soul.* (Voracious/Little, Brown, and Co., 2021) 

## Välislingid
* Linda McCartney's Family Kitchen - In Conversation with Paul, Mary and Stella (Paul McCartney Official Channel) - Intervjuu , 6. oktoober 2021
Püloon (Vana-Egiptus)

**Püloon** (kreeka πυλών, "värav") on Vana-Egiptuse templi väravaehitise torn, mis on neljatahulise tüvipüramiidi kujuline. Kaks pülooni ehitati templi sissekäigu mõlemale poole.

Püloonid meenutavad Vana-Egiptuse hieroglüüfi "akhet" (horisont) - see kujutas kaht mäge, "mille vahel päike tõusis ja loojus".

## Viited
Lukarn

**Lukarn** (prantsuse keeles *lucarne* 'katuseaken') on rikkaliku raamistusega viilukujuliselt katusest eenduv katuseaken.

Võib paikneda katuses nii vintskapi kui uukakna moodi. Sage Prantsusmaa hilisgootikas ja renessansis.

## Viited
Raaba

**Raaba**, ka **Raaba bei Graz**, oli küla *(Marktgemeinde)* ja Grazi eeslinn Austrias Steiermargi liidumaal, mis ühendati 2015. aastal Raaba-Grambachi valda.

Tänu Grazi lähedusele on Raaba servas välja kujunenud keskmise kõrgusega büroohoonetega piirkond.
Sankt Radegund bei Graz

**Sankt Radegund bei Graz** on vald (*Gemeinde*) Austrias Steiermargi liidumaal Graz-Umgebungi ringkonnas. Saanud nime Püha Radegunde järgi.

## Viited
Ukraina kunst

**Ukraina kunst** on Ukrainas või ukrainlaste loodud kunst.

Ukraina vanimad säilinud maalingud on freskod ja seinamaalid Musta mere rannikul hauakambrites, neist vanim pärineb 4. sajandist e.Kr.

Ikoonide maalimine sai Ukrainas rahva seas alguse kümnendal sajandil, hiljem lisandusid elukutselised kunstnikud. Ikoonidele lisaks hakati 17.–18. sajandil portreemaale looma. Nüüdisaja Ukraina kunstis on vaid modernism alaesindatud.

Janet Sobel (31. mai 1893, Katerõnoslav (nüüdne Dnipro) – 11. november 1968, New York) oli Ukraina päritolu kunstnik, kes hakkas USA-s elades 1938. aastal abstraktse ekspressionismiga tegelema ning oli teadaolevalt esimene kunstnik, kes kasutas tilgutamistehnikat ja ülelõuendi maalimisstiili. Ta mõjutas otseselt Jackson Pollockit, kes on tilgutamistehnikat populariseerinud.

## Rahvakunst
Petrõkivka maal (ukraina keeles Петриківський розпис) on rahvapärane Ukraina dekoratiivmaalistiil, mis pärineb Dnipropetrovski oblasti Petrõkivka külast, kus selles stiilis maaliti valgeks lubjatud talude majaseinu ning tarbeesemeid. Sellele oli algselt omane lillemuster, kindlad pintslitõmbed ja valge taust.

Üks olulisemaid rahvakunstnikke oli naivist Marija Prõmatšenko, kelle töö mõjutas Picassot ja Chagalli ning kelle teoseid on kasutatud riigi markidel ja müntidel.

*[[Põssanka]]* (ukraina keeles писанка) on Ukraina lihavõttemuna, mis kaunistatakse batika meetodil Ukraina rahvamustritega. Kaunistused kirjutatakse vahaga munadele. Ukraina teisest munakaunistamise meetodist, *[[kraššõnka]]*'st (крашинка) on *põssanka* keerulisem ja peenem, samuti on igal munale maalitud joonel tähendus.

## Vaata ka
* Ukraina ajalugu
* Ukraina kultuur

## Viited

## Välislingid
* Eero Epner. "SUUR LUGU | Venemaa omastas ja hävitas Ukraina kunsti sedasi, et ka ukrainlased unustasid oma kunsti ära" Eesti Ekspress, 19. aprill 2023
Christine de Pizan

**Christine de Pizan** (september 1364 – u 1430) oli luuletaja, proosakirjanik ja renessansiaegne humanist.  

Ta sündis Veneetsia vabariigis ja oli Prantsusmaal õukonnakirjanik. 

Tema tuntuim teos on "Naiste linn" (*Le Livre de la Cité des Dames*, 1405), mis käsitleb naiste väärikust ning oli omas ajas uuenduslik.

## Viited
Kotta

**Kotta** on perekonnanimi.

## Statistika
2022. aasta 1. jaanuari seisuga oli Eestis perekonnanimi Kotta 22 inimesel: 9 mehel ja 13 naisel. Perekonnanimede levikult oli Kotta meeste puhul 13617. kohal ja naiste puhul 10421. kohal.

Perekonnanime Kotta kandja on keskmiselt 46 aasta vanune (mediaanvanus on 48).

## Nime kandjaid
*Felix Kotta, eesti luuletaja (1910–1963)
*Helen Orav-Kotta, eesti merebioloog (1975–)
*Ilmar Kotta, eesti merebioloog, zooloog (1947–) 
*Jonne Kotta, eesti merebioloog (1972–) 
*Merilin Kotta, eesti hispanist ja tõlkija (1982–) 

## Viited

## Välislingid
*
Ed Yong

**Ed Yong** (täisnimi **Edmund Soon-Weng Yong**; sündinud 17. detsembril 1981) on Malaisiast pärit Briti teaduskirjanik.

Raamatus "An Immense World" (2022) pöörab ta suurt tähelepanu Jakob von Uexkülli tööle ja loomade omailmadele.

## Teoseid
*Yong, Ed 2008. *Not Exactly Rocket Science*. Lulu Press.
*Yong, Ed 2016. *I Contain Multitudes: The Microbes Within Us and a Grander View of Life*. Random House.
*Yong, Ed 2022. *An Immense World: How Animal Senses Reveal the Hidden Realms Around Us*. Random House.
Kaliningradi Hrabrovo lennujaam

**Kaliningradi Hrabrovo lennujaam** (vene keeles Аэропорт Храброво, ICAO: **KGD**, ICAO: **UMKK**, ajaloolistes dokumentides ka *Powundeni lennuväli*) on lennujaam Venemaal Kaliningradi oblastis. See asub 24 km Kaliningradist põhja pool Hrabrovo küla lähedal. Kuigi see lennujaam teenindab peamiselt riigisiseseid sihtkohti, on osa sellest endiselt Vene õhujõudude käsutuses.

## Ajalugu
1922. aastal alustas Vene-Saksa ühisettevõte Deruluft lende oma esimesel rahvusvahelisel liinil Königsbergist (Devau lennujaam) Moskvasse. Teise maailmasõja ajal anti see lennuväli sõjaväe kasutusse. Pärast sõda anti lennujaam 1945. aastal küll üle NSV Liidu Tsiviillennundusele, kuid lennuväljale jäid endiselt paiknema vaid sõjalennukid.

1950. aastatel oli Hrabrovo Iljušin Il-28 (Beagle) taktikaliste pommitajate peamiseks tugikohaks ja lennuväljal oli näha ka vähemalt ühte MiG-15 (Fagot). Sel ajal tunti seda *Kaliningradi Powundeni lennuväljana*.

1960. aastatel hakkasid lennuvälja kasutama sõjalennukite kõrval ka tsiviillennukid ja 1962 juulis tunti lennujaama juba Kaliningradi Hrabrovo nime all. Sel ajal oli lennuraja pikkuseks 1920 m.

1977. aastal alustasid lende esimesed Tupolev Tu-134 reaktiivlennukid ja 1979. aastal valmis uus reisiterminal. Tupolev Tu-154 alustas lende 1988. aastal.

2004. aastal ehitati ümber lennurada, perroon ja navigatsioonisead ning uus terminal avati 2007. aastal.

### FIFA-2018 ümberehitus
Venemaa ettevalmistuste osana 2018. aasta jalgpalli maailmameistrivõistluste korraldamiseks võeti 2017. aasta juulis kasutusele uus terminal. Lisaks kaasajastati lennujaama infrastruktuuri, mis hõlmas lennuraja pikendamist ja tugevdamist, uute raadiotehniliste, valgustus- ja ilmaennustusseadmete paigaldamist ning uute lennukite parkimiskohtade ja kiirruleerimistee ehitamist.

Reisiterminali rekonstrueerimine ja lennuraja laiendamine lõppes ametlikult 27. aprillil 2018.

## Maatransport
Bussiliin nr 244э ühendab lennujaama Kaliningradi peamise bussi/raudteejaamaga.

## Viited
Seiersberg-Pirka

**Seiersberg-Pirka** on vald *(Gemeinde)* ja Gratwein-Straßengeli järel suuruselt teine omavalitsus Austrias Steiermargi liidumaal Graz-Umgebungi ringkonnas.

See loodi Steiermargi vallareformi osana 2014. aasta lõpus, kui ühendati endised iseseisvad omavalitsused Seiersberg ja Pirka.

Seiersberg-Pirka asub Grazist edelas ja on kasvanud koos sellega. Linn asub peamiselt Grazi nõos Lääne-Steiermargis.

## Majandus ja taristu

Seiersberg-Pirka on Grazi läheduse tõttu üks rikkamaid omavalitsusi Austrias. Seiersbergi kaubanduspiirkond on suuruselt teine kaubanduskeskus Austrias ja suur hulk kaubandustsoone asub valla territooriumil. Kogukond on Seiersbergi ristmiku kaudu ühendatud Pyhrni maanteega A9. Lisaks on omavalitsus bussiliinide kaudu ühendatud Graz-Köflachi raudtee- ja bussioperatsiooniga ning avatud on Holding Graz (GVB).

## Kultuur ja vaatamisväärsused

2003. aasta kultuuripealinna puhul kellatorni taga asuva kiirtee ringristmikul asuv Schloßberg-Schattenturmi torn müüdi vallale ja pandi sinna püsti.

## Tuntud inimesi

Windorfi linnas elas Renner-Buben, osa kunstnik-perekonnast ja õhulaevapiloodid.

## Viited
Seiersberg

**Seiersberg** oli vald Austrias Steiermargi liidumaal Graz-Umgebungi ringkonnas. 2015. aasta vallareformiga sai sellest Seiersberg-Pirka valla osa.
Legenda aurea

**"Legenda aurea"** ehk **"Legenda sanctorum"**, eestindatult **"Kuldlegend"** on Jacobus de Voragine koostatud pühakute elulugude (hagiograafiate) kogu, mis oletatavasti valmis aastail 1259–1266, kuigi sellele on tekste ka hiljem lisatud. Kogumik levis laialt keskaja Euroopas ja sellest on säilinud enam kui tuhat käsikirjalist eksemplari, paljud neist rikkalikult illumineeritud.

## Ajaloost
Algselt oli teose pealkiri "Legenda sanctorum" ('lugemised pühakutest'), kuid teos võitis populaarsuse "Kuldlegendi" nime all, mis on tänaseks ka rohkem tuntud. See ületas oma detailsusega varasemaid lühendatud pühakulegendikogumikke, nagu dominiiklasest kroonikule Jean de Maillyle omistatud "Abbreviatio in gestis et miraculis sanctorum" ja dominikaani jutlustaja Trento Bartolomeuse "Epilogus in gestis sanctorum". Pärast trükkimise leiutamist 15. sajandi keskpaigas ilmusid ja levisid selle uued väljaanded mitte ainult ladina keeles, vaid peaaegu kõigis suuremates Euroopa keeltes. Inkunaablite hulgas on "Legenda aurea" väljaandeid säilinud rohkem kui piibli väljaandeid.

## Kirjeldus
Teos on kirjutatud lihtsas kergesti loetavas ladina keeles. Iga peatükk on pühendatud ühele kristlikule pühale. Raamatusse on koondatud pühakute elulood, aga ka juhtumised Kristuse ja neitsi Maarja elust ning teave pühakupäevade ja suurte pühade kohta terve kirikuaasta vältel. Raamat on vaadeldav peaaegu keskaegse pühakute entsüklopeediana ja see on hindamatu allikmaterjal kunstiajaloolastele ja medievistidele, kes püüavad kunstiteostel identifitseerida pühakuid nende tegude ja atribuutika alusel. Teose eesmärgiks arvatakse olevat siiski pühakulugude koondamine allikmaterjaliks jutluste jaoks, mitte meelelahutus.

## Viited

## Välislingid
* U. Kampmann. Jacobus de Voragine, Legenda aurea / Heiligenlegenden
* IACOBUS DE VORAGINE (A.D. 1230-1298) - thelatinlibrary.com (valitud tekstid)
* Legenda aurea : vulgo historia Lombardica dicta ad optimorum librorum fidem. Jacobus de Voragine, ca. 1229-1298; Grässe, Johann Georg Theodor, 1814-1885.  Lipsiae : Librariae Arnoldianae, 1850 - archive.org (ladinakeelne väljaanne)
* Medieval Sourcebook: The Golden Legend (Aurea Legenda). Compiled by Jacobus de Voragine, 1275. Englished by William Caxton, 1483. - Fordham University (ingliskeelne täistekst)
* A. Samp. Legenda aurea – naiivse jumalamehe kuldsed müüdid. - Sõnumileht : SL, nr. 156, 13. juuni 1998
Gorgonius

**Gorgonius** ehk **Gorgonius Nikomeediast** (kreeka keeles Ἅγιος Γοργόνιος Νικομηδείας; surnud umbes 305. aastal) oli varakristlik märter, kes koos Petrus Cubiculariusega ja Dorotheusega suri Nikomeedias kristlaste tagakiusamises Diocletianuse ajal. Katoliku kirikus austatakse teda pühakuna, tema mälestuspäev on 9. september.

Teda on samastatud teise märtriga, **Gorgoniusega Roomast**, kelle mälestuspäev on 11. märtsil; pärimus kõneleb, et pühak maeti surnuaiale nimega "Inter duas lauros" ('kahe loorberipuu vahel') Rooma tee Via Labicana ääres; see koht arvatakse olevat Marcellinuse ja Petruse katakombid. On veel samanimelisi kohaliku tähtsusega pühakuid, üks neist kuulub Sebastia 40 märtri hulka.

Nikomeedia Gorgoniuse reliikviad asuvad Gorze kloostris Lorraine'is ja Mindeni toomkirikus.

## Viited
Briti-Nepali sõda

**Briti-Nepali sõda** (ka **gurkhasõda**) oli relvakonflikt aastatel 1814–1816 Nepali Kuningriigi Gurkhaarmee ja Briti Ida-India Kompanii relvajõudude vahel. Mõlemal osapoolel olid Hindustani poolsaare põhjaosas ambitsioonikad laienemisplaanid. Sõda lõppes 4. märtsil 1816 Sugauli lepinguga, Nepal loovutas osa oma aladest Briti Ida-India Kompaniile.

Briti sõjategevust juhtis Ida-India Kompanii ning seda toetas kohalike väikeriikide koalitsioon, kuhu kuulusid Garhwali Kuningriik, Patiala Riik ja Sikkimi Kuningriik. Nepali sõjategevust juhtisid peamiselt kaks võimukat Thapa perekonda: Thapa dünastia ja Amar Singh Thapa perekond.

## Vaata ka
* Gurkhad
* Nepali ajalugu
* Nepali Kuningriik
* Gurkhade brigaad
* Hiina-Nepali sõda
* Nepali-Sikhi sõda
* Kolmas Nepali-Tiibeti sõda
* Briti Ida-India Kompanii
* Kompanii aeg Indias
* Nawab Awadh
* Garhwalid
* Kumaonid
* Awadh
* Nalapani lahing
* Thapathali leping

## Viited

## Kirjandus
; Esmased allikad
* India-Board. (16 August 1815). *Dispatches, dated Fort-William, 25 January 1815*. The London Gazette. Issue: 17052. Published: 19 Aug 1815. pp.&nbsp;1–8. http://www.london-gazette.co.uk/issues/17052/pages/1685
* India-Board. (8 November 1816). *Dispatches, dated Fort-William, 30 March 1816*. The London Gazette. Issue: 17190. Published: 11 Nov 1816. pp.&nbsp;1–4. http://www.london-gazette.co.uk/issues/17190/pages/2137
* 
* 
* 
* East India Company. (1824). Papers respecting the Nepaul War. *Papers regarding the administration of the Marquis of Hastings in India*. https://books.google.com/books?id=kElDAAAAcAAJ
* 
* 
* 

; Teisesed allikad
* 
* 
* 
* 
* 
* 
* 
* 
* Pemble, John. (2009). *Britain's Gorkha War: The Invasion of Nepal, 1814–16*. Casemate Pub & Book Dist Llc .
* 
* 

; Kirjandus
* Marshall, Julie G. (2005). *Britain and Tibet 1765-1947: a select annotated bibliography of British relations with Tibet and the Himalayan states including Nepal, Sikkim and Bhutan*. Routledge. 

## Välislingid
* History of Nepal
* History of the Nepalese Army
* Indian-Nepalese border; The Tarai region
* The Sugauli Treaty